## Gestor d'escriptori de Xfce 4

### Tarricone, Brian

`<kelnos@xfce.org>`

### Huijsmans, Jasper

`<jasper@xfce.org>`

### Le Clainche, François

`<fleclainche@wanadoo.fr>`

### Guelfucci, Jérôme

`<jerome.guelfucci@gmail.com>`

Aquest manual descriu xfdesktop versió 4.8.3.

Dret de reproducció © 2008 Jérôme Guelfucci

Dret de reproducció © 2004-2007 Brian Tarricone

Dret de reproducció © 2004 Jasper Huijsmans

Dret de reproducció © 2004 François Le Clainche

Dret de reproducció © 2009-2010. Carles Muñoz Gorriz «carlesmu@internautas.org»

## Introducció

L'aplicació `xfdesktop` gestiona l'escriptori. Fixa la imatge de fons i/o el color. També pot mostrar el menú d'aplicacions i el llistat d'aplicacions en execució quan feu clic en l'escriptori amb el botó de la dreta o el del mig respectivament. Des de la sortida de Xfce 4.4, `xfdesktop` també pot mostrar icones a l'escriptori.

El paquet `xfdesktop` instaŀla un diàleg d'ajustaments pel gestor d'ajustaments de Xfce 4. Amb aquest diàleg podeu canviar la imatge i el color de fons i, també, canviar el paràmetres del menú i de la llista de finestres.

## Fons

`xfdesktop` és el responsable de mostrar la imatge de fons de l'escriptori. Hi han vàries opcions per ajustar la imatge de fons. La imatge final que es mostrarà està composada d'un color sòlid i el seu degradat juntament amb la imatge o fotografia, amb una imatge o fotografia (opcionalment amb transparència) a sobre del color i/o degradat de color. Això permet alguns efectes interessants en el cas de que s'empri imatges semi-transparents a sobre de la configuració de color de fons.

## Icones

A més a més de mostrar la imatge de fons, `xfdesktop` pot mostrar icones a l'escriptori.

### Icones de finestres minimitzades

Un dels modes és el de mostrar a l'escriptori les icones de finestres minimitzades, que es poder reordenar, i que pot recordar les seves posicions quan, després de tornar-les a mostrar, es minimitzen un altre cop. A les icones també se'ls hi ha afegit un menú amb el clic-dret similar al del menú de control de la finestra que es mostra amb al fer clic al control de dalt a l'esquerra de la finestra.

### Icones de fitxer/llançador

`xfdesktop` també por mostrar a l'escriptori el contingut de la carpeta `$XDG_CONFIG_DESKTOP`, tal com es defineix l'especificació de directoris d'usuari de XDG, de manera similar que la vista d'icones que es mostra a molts altres entorns d'escriptori i sistemes operatius. Els fitxers se'ls pot ordenar, copiar, moure, enllaçats a o des de un gestor de fitxers, i oberts emprant les aplicacions preferides. Les aplicacions i els llançadors d'URLs també es poden crear a l'escriptori. La icona amb que es mostra un fitxer es selecciona per tenir una aparença similar de la que tindria en el gestor de fitxers Thunar.

## El menú d'escriptori

Un clic-dret en el fons de l'escriptori obre un menú que us permetrà obrir el «Thunar» en el directori de l'escriptori, i així poder crear llançadors, enllaços d'URLs, carpetes i fitxers de les plantilles. També us permetrà obrir el gestor d'ajustaments i les propietats de la finestra del directori de l'escriptori, i també iniciar moltes de les aplicacions del vostre sistema.

Figura 1. Menú d'escriptori

El fitxer del menú de configuració, `xfce-applications.menu`, es por trobar en el directori `$sysconfdir/xdg/menus/xfce-applications.menu`. Pe paquets instaŀlats, `$sysconfdir` és sovint `/etc` i pels paquets creats localment acostuma a ser `/usr/local/etc`.

L'anterior editor de menú ja no està disponible. En tot cas, podeu personalitzar el vostre menú copiant `xfce-applications.menu` a `$XDG_CONFIG_HOME/.config/xdg/menus` i modificant-lo amb un editor de text com, per exemple, `mousepad` o `gedit`. Recordeu que la codificació de caràcters ha de ser UTF-8. Per a més informació sobre l'edició edl menú, visiteu the Xfce Wiki.

Es pot personalitzar encara més si creeu l'enllaç entrades d'escriptori a `$XDG_CONFIG_HOME/.local/share/applications` per amagar, modificar o afegir entrades al menú.

## El menú de la llista de finestres

Un clic amb el botó del mig al fons de l'escriptori us mostrarà una llista de finestres obertes ordenades per espai de treball. També us permetrà afegir o treure espais de treball.

Figura 2. Menú de llista de finestres

## Configuració de l'escriptori

Podeu obrir la finestra d'ajustaments de l'escriptori fent clic al botó «Escriptori» al gestor d'ajustaments de Xfce.

### Pestanya del rerefons

La pestanya de rerefons us permet establir diverses opcions relacionades amb mostrar la imatge de fons de l'escriptori.

Figura 3. Ajustaments de l'escriptori, pestanya de rerefons

Imatge

  Seleccioneu l'opció «Cap» si voleu que `xfdesktop` ignori la imatge de fons i empri només els colors seleccionats.

  Seleccioneu l'opció «Una imatge» si voleu que `xfdesktop` mostri una imatge de fons.

  Seleccioneu l'opció «Llista d'imatges» si voleu que `xfdesktop` trii una imatge aleatòria del llistat d'imatges.

Imatges

  Si heu seleccionat l'opció «Una imatge», podeu triar, en la visualització en arbre, la imatge. Feu clic a la imatge per fixar-la com el fons actual. `xfdesktop` actualitzarà el fons del vostre escriptori automàticament.

  Podeu afegir imatges a la visualització en arbre fent clic el el botó «més», el qual us mostrarà un diàleg de selecció de fitxer. Les imatges es poden treure amb el botó «menys».

  Si seleccioneu l'opció «Llista d'imatges», podeu emprar el botó «Nou» per mostrar una llista en blanc per seleccionar una llista ja existent o crear una de nova, emprant un diàleg de selecció de fitxer. Podeu emprar els botons «més» i «menys» per afegir o treure imatges. `xfdesktop` seleccionarà d'aquesta llista i forma aleatòria quina imatge es mostra cada cop que es torna a arrancar.

  Hi han 5 opcions d'estil («Al centre», En mosaic», «S'amplia», «S'escala» i «Zoom») disponibles per fixar la imatge de fons a l'escriptori, depenent de la seva mida. També podeu seleccionar l'element «Automàtic» si voleu que sigui `xfdesktop` qui es preocupi d'aquesta opció.

  `xfdesktop` funciona amb «xinerama» i amb modes multi-pantalla. En mode multi-pantalla, la pestanya de rerefons es mostrarà un cop per cada pantalla.

Colors

  L'estil de color ha de ser una de les següents opcions de la llista de selecció: color sòlid, degradat horitzontal, degradat vertical o transparent.

  L'opció «Transparent», quan empreu un fons acolorit sense imatge de fons, us permet veure les finestres que estan a sota de la finestra transparent de l'escriptori. Per això us cal un motor de composició («compositor») actiu.

  Dos botons acolorits que us permeten triar els colors de l'escriptori. Quan heu triat l'opció de color sòlid, només està disponible el primer color. Quan heu seleccionat qualsevulla de les opcions de degradat, ambdós, el primer i segon color estan disponibles. Els dos botons de colors obren un diàleg de selecció de color:

  Figura 4. Selecció del color de fons

  - Podeu emprar l'anell acolorit que te dins seu un triangle, per seleccionat el color que voleu de la part exterior de l'anell, després seleccioneu el nivell de llum i brillantor emprant el triangle interior. Els valors corresponents de brillantor, intensitat, quantitat de vermell, verd i blau es mostren a la part dreta de la finestra.

  - Podeu fer clic en el comptagotes i després fer clic en qualsevol lloc de la pantalla per seleccionar el color.

  - Podeu introduir un codi de color en estil hexadecimal HTML, o simplement un nom de color, en l'entrada «Nom de color».

  Els color seleccionats ompliran tota la finestra arrel i romandran visibles si s'empra una imatge de fons amb transparències.

Ajustaments

  Els dos botons lliscants us permet ajustar la brillantor i saturació de la imatge o el color de fons.

### Pestanya de menús

Figura 5. Ajustaments d'escriptori, pestanya de menús

Menú d'escriptori

  Si marqueu «Mostra el menú d'aplicacions amb el botó dret del ratolí», el menú d'aplicacions es mostrarà amb al clicar sobre l'escriptori amb el botó dret del ratolí.

  «Mostra les icones d'aplicació al menú» us permet mostrar, o no, icones al menú.

Menú de llista de finestres

  Si marqueu l'opció «Mostra la llista de finestres amb el botó del mig del ratolí», el menú amb la llista de finestres es mostrarà al fer clic sobre l'escriptori amb el botó del mig del ratolí.

  L'opció «Mostra les icones d'aplicació al menú» us permet mostrar, o no, les icones en el menú. Aquesta opció només està disponible quan «Mostra la llista de finestres amb el botó del mig del ratolí» està marcada.

  L'opció «Mostra els noms dels espais de treball en una llista» us permet mostrar, o no, els noms dels espais de treball a la llista. Si està marcada, les finestres es mostren sota el nom del seu espai de treball. Si no està marcada, es mostren totes en el mateix lloc del mení. Aquesta opció només està disponible quan l'opció «Mostra la llista de finestres amb el botó del mig del ratolí» està marcada.

  L'opció «Empra submenús per les finestres de cada espai de treball» us permet tenir les finestres mostrades en un submenú, que tindrà el títol del nom de l'espai de treball. Aquesta opció només està disponible quan l'opció «Mostra els noms dels espais de treball en una llista» està marcada.

  L'opció «Mostra les finestres omnipresents només a l'espai de treball actiu»/emphasis> us permet que les finestres omnipresents només es mostrin a l'espai de treball actiu, encara de que s'estiguin mostrant a tots els espais de treball.

### Pestanya d'icones

Figura 6. Ajustaments de l'escriptori, pestanya d'icones

Aparença

  La llista desplegable de «Tipus d'icones» us permet definir el comportament de les icones a l'escriptori. Hi ha tres opcions «Cap», per inhabilitar les icones; «Icones d'aplicacions minimitzades», per mostrar a l'escriptori les icones de les aplicacions minimitzades o amagades; i, «Icones de fitxer/llançador», per mostrar el contingut del vostre directori `$XDG_CONFIG_HOME` a l'escriptori.

  Si les icones d'escriptori estan habilitades, podeu ajustar la seva mida (en píxels) mitjançant l'opció «Mida de les icones», i la mida del tipus de lletra amb el que es mostrarà el text (en punts) mitjançant l'opció «Empra mida de _lletra personalitzada». Si no heu marcar aquesta darrera opció, s'empraran els valors per defecte del sistema.

Icones per defecte

  Les caselles de selecció us permeten mostrar o amagar algunes icones especials a l'escriptori, quan `xfdesktop` està configurat per mostrar icones. Si es fa doble clic en aquestes icones s'obrirà una finestra de Thunar per mostrar el contingut d'una carpeta concreta.

  Inici es refereix a la carpeta arrel del vostre usuri, és a dir `$XDG_CONFIG_HOME`. Sistema de fitxers es refereix a la carpeta arrel del sistema de fitxers, també anomenada `/`. Paperera fa referència a la vostre carpeta de fitxers i directoris borrats, i, Dispositius extractables són les disqueteres, dispositius i claus USB, discs durs externs, discs òptics, …

## Opcions ocultes

Hi ha un grapat d'opcions ocultes que no es poden fixar mitjançant el gestor d'ajustaments de Xfce. Per aquestes us caldrà emprar un editor de text.

Aparença del text de les icones

  Els colors del text de les icones i del seu fons, així com la opacitat del fons del text de les icones, es pot ajustar emprant directives similars a les següents en el vostre fitxer filename>~/.gtkrc-2.0

      style "xfdesktop-icon-view" {
          XfdesktopIconView::label-alpha = 75

          base[NORMAL] = "#00ff00"
          base[SELECTED] = "#5050ff"
          base[ACTIVE] = "#0000ff"

          fg[NORMAL] = "#ff0000"
          fg[SELECTED] = "#ff0000"
          fg[ACTIVE] = "#ff0000"
      }
      widget_class "*XfdesktopIconView*" style "xfdesktop-icon-view"

  La primera entrada fixa l'opacitat del fons arrodonit del text. Les tres entrades «base» fixen el color del fons del text, i les tres entrades «fg» fixen el color del text.

  La entrada «NORMAL» fixa el color de l'estat habitual, estat de no seleccionat. La entrada «SELECTED» fixa el color quan la icona està seleccionada i l'escriptori te el focus del teclat. La entrada «ACTIVE» fixa el color quan la icona està seleccionada però l'escriptori no te el focus del teclat.

## Misceŀlània

També podeu obrir el menú o la llista de finestres des de la línia d'ordres. Això pot ser útil si s'empren les dreceres de teclat. Per obrir el menú executeu l'ordre `xfdesktop``--menu`, i per la llista de finestres empreu `xfdesktop``--windowlist`. Per fer que la instància actual finalitzi, executeu `xfdesktop``--quit`.

## Quant a `xfdesktop`

`xfdesktop` ha estat escrip per Brian Tarricone (`<kelnos@xfce.org>`), Jasper Huijsmans (`<jasper@xfce.org>`), i Benedikt Meurer (`<benny@xfce.org>`). Per més informació visiteu el lloc web de Xfce.

Per informar d'algun error o fer algun suggeriment referent a aquesta aplicació o a aquest manual, empreu el el sistema de seguiment d'errades a http://bugzilla.xfce.org/.

Si teniu alguna pregunta referent a l'ús o instaŀlació d'aquest paquet, pregunteu a la llista de correu xfce. Els debats sobre el desenvolupament es fan a la llista de correu xfce4-dev.

Aquest programa es distribueix amb els termes de la llicència «GNU General Public License» com es va publicar per la Free Software Foundation; ja sigui la versió 2 de la llicència, o (si ho preferiu) qualsevol versió posterior.

Hauríeu d'haver rebut una còpia de la Llicència Pública General GNU juntament amb aquest programa; en cas contrari, escriviu a la Free Software Foundation, Inc., 51 Franklin Street, Fifth Floor, Boston, MA 02110‐1301, USA.